**ИНФОРМАЦИЈА О НАЧИНУ ПРИЈАВЉИВАЊА НЕКАТЕГОРИСАНИХ УГОСТИТЕЉСКИХ ОБЈЕКАТА ЗА СМЕШТАЈ**

Законом о угоститељству (,,Сл. гласник РСˮ, бр. 17/2019) прописана **је обавеза угоститеља који пружа услуге смештаја у некатегорисаном угоститељском објекту да пре отпочињања обављања делатности, на прописан начин поднесе пријаву јединици локалне самоуправе (ЈЛС) на чијој територији се објекат налази.**

Некатегорисани угоститељски објекти за смештај су:

* **хостел**,
* **преноћиште**,
* **коначиште**,
* **ботел**,
* **хан,**
* **конак**,
* **етно кућа**,
* **салаш**,
* **вила**,
* **кампиралиште,**
* **кампинг** **одмориште**,
* **кампинг стоп и др**.;
* у некатегорисаном угоститељском **објекту за смештај наутичког туризма**;
* у некатегорисаном објекту за смештај ловног туризма врсте:

**ловачки дом**,

**ловачка кућа и**

**ловачка колиба**.

ЈЛС – Општина Сента на прописан начин води евиденцију угоститеља и угоститељских објеката који пружају услуге смештаја у некатегорисаном угоститељском објекту.

Дана 21. децембра 2019. године ступио је на снагу **Правилник о садржини и начину подношења пријаве за некатегорисани угоститељски објектат за смештај, некатегорисани објекта за смештај наутичког туризма, некатегорисани објекат за смештај ловног туризма и о садржини и начину вођења евиденције објеката за смештај** (,,Сл. гласник РСˮ, бр. 90/2019).

Правилником је прописано да угоститељ који пружа услуге смештаја у некатегорисаном угоститељском објекту за смештај **подноси пријаву ЈЛС – Општини Сента на чијој територији се објекат налази, која садржи основне податке о угоститељу, угоститељском објекту, као и друге релевантне податке.**

**Посебно се позивају угоститељи који пружају услуге смештаја у некатегорисаним објектима да испуне своју законску обавезу и поднесу пријаву јединици локалне самоуправе ради евидентирања.**

Податке из пријаве угоститељ уноси уредно и тачно. Пријава се подноси посебно за сваки угоститељски објекат за смештај, у писаној форми, на другом трајном носачу записа или електронским путем, са потврдом пријема.

Садржина пријава дата је у Прилогу 1 у форми EXCEL табеле.

**ОБАВЕЗА УГОСТИТЕЉА, КОЈИ ПРУЖА УСЛУГЕ СМЕШТАЈА У НЕКАТЕГОРИСАНОМ УГОСТИТЕЉСКОМ ОБЈЕКТУ, ЈЕ ДА ПОДНЕСЕ ПРИЈАВУ ОПШТИНИ СЕНТА И ПОЧИЊЕ ДАНОМ СТУПАЊА НА СНАГУ ПРАВИЛНИКА.**

**СКРЕЋЕ СЕ ПАЖЊА** **да угоститељ који услуге пружа у некатегорисаном угоститељском објекту и који није евидентиран код Општине Сента неће моћи да оствари право на учешће у реализацији шеме доделе ваучера корисницима за 2020. годину.**

**УГОСТИТЕЉИ МОГУ СА САЈТА МИНИСТАРСТВА ДА ПРЕУЗМУ ПРИЈАВУ - EXCEL ТАБЕЛУ (ПРИЛОГ 1), ДА ЈЕ ПОПУНЕ И НА ПРОПИСАН НАЧИН ДОСТАВЕ ОПШТИНИ СЕНТА.**